
Fremleggsnotat diskusjonssak


Møtesaksnr: D-sak 1
Møtedato: 23.4.2024
Notatdato: 18.4.2024
Arkivsaksnr: 
Saksbehandler: Inger-Johanne Ullern


Fra: Senterleder
Til: Senterstyret

Utredning ved Det samfunnsvitenskapelige fakultet om senterpolitikk
16. april fikk senterleder tilsendt kopi av innkalling til fakultetsledelsens faste møte med fagforeningene (kalt IDF-møte, etter de formelle sakskategoriene for disse møtene – Informasjon, Drøfting og Forhandling). I møteinnkallingen var mandat for utredning av fakultetets senterpolitikk med vedlagt utkast til mandat ført opp som drøftingssak.

Bakgrunnen for saken er en sak om finansiering over fakultetets basisbudsjett av faste forskerstillinger ved ARENA-senteret til fakultetsstyrets møte 15. mars 2024. Vedtaket i saken ble «Fakultetsstyret avviser ARENAs anmodning om utlysning og tilsetting i fast forskerstilling finansiert av basistildeling under forutsetning av at fakultetet innen 12 måneder kommer tilbake med en prinsipiell sak om senterpolitikk. Mandat for utredningen legges frem for fakultetsstyret i neste møte.» Sakspapirer til fakultetsstyrets møte (V-sak 3) er tilgjengelig her: fakultetsstyremøte 15.mars 2024 - Det samfunnsvitenskapelige fakultet (uio.no) 

En konkret sak om ARENA har dermed utviklet seg til en sak om fakultetets senterpolitikk, som kan ha konsekvenser for TIK-senteret.

Senterleder vil orientere styret i møtet 23. april og åpne for utveksling av synspunkter knyttet til saken. Vi vil komme tilbake til styret etter hvert som saken utvikler seg.

Senterstyret hadde allerede fått invitasjon til styreseminar før innkallingen til IDF-møtet kom, men ber nå om at styret setter av tid tirsdag 23. april til kort å diskutere dette utkastet. Møtetiden utvides derfor til 16.30.



Kristin Asdal
Styreleder
									Inger-Johanne Ullern
									Kontorsjef

Vedlegg: Igangsettelse av utreding av Det samfunnsvitenskapelige fakultets senterpolitikk, udatert notat fra SV-fakultetet til IDF-møte 23.4.24.

